Na temelju odredbe članka 10. st. 3. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19) i članka 31. Statuta Općine Vidovec („Službeni vjesnik Varaždinske županije“ br. 04/18), Općinsko vijeće Općine Vidovec na svojoj 20. sjednici održanoj dana 20. prosinca 2019. godine donijelo je

**ODLUKU**

**o raspodjeli sredstava za redovito godišnje financiranje političkih stranka**

 **i članova izabranih sa liste grupe birača zastupljenih u Općinskom vijeću Općine Vidovec**

 **iz Proračuna Općine Vidovec u 2020. godini**

**Članak 1.**

Ovom Odlukom raspoređuju se sredstva za redovito godišnje financiranje političkih stranka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2020. godini, (dalje: Proračun).

Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.

**Članak 2.**

Pravo na redovito godišnje financiranje iz Proračuna imaju političke stranke koje su prema konačnim rezultatima izbora dobile mjesto člana u Općinskom vijeću Općine Vidovec (dalje: Općinsko vijeće) i nezavisni vijećnici.

**Članak 3.**

Sredstva za redovito godišnje financiranje političkih stranaka i nezavisnih vijećnika osiguravaju se u Proračunu za 2020. godinu u ukupnom iznosu od 30.000,00 kuna.

**Članak 4.**

Sredstva iz članka 3. ove Odluke raspoređuju se na način da se utvrdi jednaki iznos sredstava za svakog za svakog člana u Općinskom vijeću, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u Općinskom vijeću, prema konačnim rezultatima izbora za članove Općinskog vijeća.

Ako je sa zajedničke liste koju su predložile dvije ili više političkih stranaka, prema konačnim rezultatima izbora, izabran član Općinskog vijeća koji nije član niti jedne od političkih stranaka koje su predložile zajedničku listu, sredstva za člana Općinskog vijeća raspoređuju se političkim strankama koje su predložile zajedničku listu sukladno njihovu sporazumu, a ako sporazum nije zaključen, razmjerno broju osvojenih mjesta članova Općinskog vijeća.

Sporazum iz prethodnog stavka ovoga članka dostavlja se Općinskom vijeću Općine Vidovec.

U slučaju udruživanja dviju ili više političkih stranaka financijska sredstva koja se raspoređuju sukladno stavku 1. ovoga članka pripadaju političkoj stranci koja je pravni sljednik političkih stranaka koje su udruživanjem prestale postojati.

Politička stranka koja je pravni sljednik dužna je Općinskom vijeću dostaviti pisanu obavijest o statusnoj promjeni (udruživanju političkih stranaka) najkasnije u roku od 15 dana od dana nastale promjene.

Ako nezavisni vijećnik postane član političke stranke koja participira u Općinskom vijeću Općine Vidovec sredstva za redovito godišnje financiranje iz proračuna za tog vijećnika pripadaju političkoj stranci čiji je on postao član i doznačuju se na račun te političke stranke u razdoblju do isteka njegova mandata, neovisno o eventualnom istupanju iz te stranke u navedenom razdoblju.

Nezavisni vijećnik dužan je najkasnije u roku od 15 dana od dana stupanja u članstvo političke stranke o tome pisano izvijestiti Općinsko vijeće.

U slučaju iz prethodnog stavka ovoga članka nezavisni vijećnik dužan je, u roku od 60 dana od dana stupanja u članstvo političke stranke, zatvoriti poseban račun, a preostala sredstva s tog računa uplatiti na račun političke stranke čiji je postao član.

Nezavisni vijećnici mogu se odreći prava na redovito godišnje financiranje iz proračuna Općine Vidovec pisanom izjavom koja se dostavlja Općinskom vijeću te Državnom izbornom povjerenstvu i Državnom uredu za reviziju.

**Članak 5.**

Raspoređena sredstva za redovito godišnje financiranje doznačuju se na žiroračun političke stranke, odnosno na poseban račun nezavisnog vijećnika, tromjesečno, u jednakim iznosima, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

**Članak 6.**

 Za svakog izabranog vijećnika podzastupljenog spola, političkim strankama i nezavisnim vijećnicima pripada i pravo na naknadu u visini 10% iznosa predviđenog po svakom vijećniku. U Općinskom vijeću nema podzastupljenogspola.

**Članak 7.**

S obzirom na broj članova Općinskog vijeća, političkim strankama te nezavisnim vijećnicima za razdoblje iz članka 1. ove Odluke pripadaju sredstva u sljedećim iznosima:

|  |  |  |
| --- | --- | --- |
| **Red.br.** | **Politička stranka** | **Iznos u kunama** |
|
| 1. | Hrvatska demokratska zajednica (HDZ) | 10.000,00 |
| 2. | Hrvatska stranka umirovljenika (HSU) | 4.000,00 |
| 3. | Hrvatska narodna stranka (HNS) | 4.000,00 |
| 4. | Socijaldemokratska partija Hrvatske (SDP) | 4.000,00 |
| 5. | Hrvatska seljačka stranka (HSS) | 2.000,00 |
| 6. | Članovi izabrani s liste grupe birača:* Ines Pavleković, dipl.oec.
* David Šantek, dipl.polit.
* Zdravko Klopotan
 | 2.000,002.000,002.000,00 |
|  | **UKUPNO:** | **30.000,00** |

**Članak 8.**

Ova Odluka stupa na snagu osmog dana od objave u „Službenom vjesniku Varaždinske županije“

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek